pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีย้ำแผนฟื้นฟู บริษัท การบินไทย จำกัด (มหาชน) ต้องควบคู่กับการปรับโครงสร้างองค์กรและความร่วมมือพนักงานทุกภาคส่วน
วันอังคารที่ 5 พฤษภาคม 2563
นายกรัฐมนตรีย้ําแผนฟื้นฟู บริษัท การบินไทย จํากัด (มหาชน) ต้องควบคู่กับการปรับโครงสร้างองค์กรและความร่วมมือพนักงานทุกภาคส่วน
นายกรัฐมนตรีย้ําแผนฟื้นฟู บริษัท การบินไทย จํากัด (มหาชน) ต้องควบคู่กับการปรับโครงสร้างองค์กรและความร่วมมือพนักงานทุกภาคส่วน
วันนี้ (5 พ.ค.63) เวลา 12.15 น. ณ โถงบัญชาการ ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงหลังการประชุมคณะรัฐมนตรี ถึงเหตุผลและความจําเป็นในการฟื้นฟู บริษัท การบินไทย จํากัด (มหาชน) ซึ่งเป็นหน้าที่ของกระทรวงคมนาคม และคณะกรรมการนโยบายรัฐวิสาหกิจ (คนร.) เพราะเป็นรัฐวิสาหกิจที่ต้องฟื้นฟูอยู่แล้ว
นายกรัฐมนตรีได้กล่าวถึงเหตุผลและความจําเป็นในการฟื้นฟูบริษัท การบินไทย จํากัด (มหาชน) ซึ่งเป็นรัฐวิสาหกิจที่มีภารกิจเกี่ยวข้องกับการบิน เพื่อไม่ให้ธุรกิจได้รับผลกระทบไปมากกว่านี้ ซึ่งต้องอาศัยความร่วมมือทุกภาคส่วนขององค์การ ทั้งคณะกรรมการ ผู้บริหาร ลูกจ้าง พนักงานรวมถึงสหภาพแรงงานต้องปฏิบัติตามแผนการฟื้นฟู ทั้งการปรับโครงสร้างบุคลากร ลดรายจ่ายในส่วนที่เกินความจําเป็น รวมถึงการนําเงินกู้ไปใช้จ่ายต้องเป็นไปอย่างรอบคอบ เหมาะสม คํานึงถึงกฎเกณฑ์ตามกฎหมายด้วย ย้ําว่าบริษัท การบินไทย จํากัด (มหาชน) ยังมีความสามารถและโอกาสสามารถดําเนินทางธุรกิจต่อไปได้ ทั้งการบริการอาหาร (Catering) การขายตั๋วโดยสาร ซึ่งจะนําแผนฟื้นฟูหารือในที่ประชุมคณะรัฐมนตรีต่อไป
................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-งานสัมมนาภายใต้โครงการส่งเสริมความรู้เรื่องการป้องกันความเสี่ยงจากอัตราแลกเปลี่ยนสำหรับ SMEs ของสมาคมธนาคารไทย
วันจันทร์ที่ 6 พฤศจิกายน 2560
งานสัมมนาภายใต้โครงการส่งเสริมความรู้เรื่องการป้องกันความเสี่ยงจากอัตราแลกเปลี่ยนสําหรับ SMEs ของสมาคมธนาคารไทย
งานสัมมนาภายใต้โครงการส่งเสริมความรู้เรื่องการป้องกันความเสี่ยงจากอัตราแลกเปลี่ยนสําหรับ SMEs ของสมาคมธนาคารไทย ณ ห้องรอยัล จูบิลี่ บอลรูม อิมแพคเมืองทองธานี​
วันนี้ (6 พฤศจิกายน 2560) นายอุตตม สาวนายน รัฐมนตรีว่าการกระทรวงอุตสาหกรรม ร่วมเป็นเกียรติ ในงานสัมมนาภายใต้โครงการส่งเสริมความรู้เรื่องการป้องกันความเสี่ยงจากอัตราแลกเปลี่ยนสําหรับ SMEs ของสมาคมธนาคารไทย โดยมีนายสมคิด จาตุศรีพิทักษ์ รองนายกรัฐมนตรี เป็นประธาน ณ ห้องรอยัล จูบิลี่ บอลรูม อิมแพคเมืองทองธานี
รัฐบาลไทย-ข่าวทำเนียบรัฐบาล-รัฐบาลแจงข้อเท็จจริงกรณีชาวบ้านโคกสูง จ.สระแก้ว ร้องเรียนเจ้าหน้าที่รัฐตัดน้ำตัดไฟ หลังนายกฯ เดินทางกลับจากตรวจราชการ
วันเสาร์ที่ 2 กันยายน 2560
รัฐบาลแจงข้อเท็จจริงกรณีชาวบ้านโคกสูง จ.สระแก้ว ร้องเรียนเจ้าหน้าที่รัฐตัดน้ําตัดไฟ หลังนายกฯ เดินทางกลับจากตรวจราชการ
รัฐบาลแจงข้อเท็จจริงกรณีชาวบ้านโคกสูง จ.สระแก้ว ร้องเรียนเจ้าหน้าที่รัฐตัดน้ําตัดไฟ หลังนายกฯ เดินทางกลับจากตรวจราชการ ย้ําเกิดความเข้าใจคลาดเคลื่อน พร้อมลงพื้นที่ชี้แจงข้อมูลวันนี้
วันนี้(2กันยายน2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่สื่อมวลชนบางสํานักนําเสนอข่าวชาวบ้าน ม.14 ต.หนองม่วง อ.โคกสูง จ.สระแก้ว เข้าร้องเรียนกับผู้สื่อข่าวว่า ก่อนหน้าที่พลเอก ประยุทธ์ จันทร์โอชา นายกรัฐมนตรี จะเดินทางไปมอบหนังสืออนุญาตให้สถาบันเกษตรกรเข้าทําประโยชน์ในเขตที่ของ ส.ป.ก. เมื่อวันที่ 28 ส.ค.60 นั้น ได้มีการสร้างถนนเข้าหมู่บ้าน พร้อมกับติดตั้งระบบไฟฟ้าและน้ําประปา แต่หลังจากที่นายกรัฐมนตรีเดินทางกลับ เสาไฟฟ้าได้ถูกรื้อถอน และระบบประปาถูกตัดขาด ว่า
“เรื่องดังกล่าวอาจเป็นความเข้าใจที่คลาดเคลื่อนของผู้ร้องเรียน ซึ่งไม่ถือว่าผิดหรือถูก แต่เจ้าหน้าที่จําเป็นต้องชี้แจงอธิบายความให้เกิดความกระจ่าง โดยทางจังหวัดสระแก้วได้รายงานว่า ขณะนี้พื้นที่จัดสรรที่ดิน ส.ป.ก. ม.14 ต.หนองม่วง อ.โคกสูง จ.สระแก้ว ยังไม่มีการขยายเขตไฟฟ้าและประปาเข้าไปในพื้นที่แต่อย่างใด เนื่องจากยังไม่มีประชาชนหรือเกษตรกรตั้งบ้านเรือนอยู่อาศัยในบริเวณนั้น
กรณีที่มีกระแสไฟฟ้าใช้ในวันที่นายกรัฐมนตรีไปปฏิบัติภารกิจในพื้นที่นั้น การไฟฟ้าส่วนภูมิภาคอรัญประเทศได้ปักเสาไฟฟ้าและพาดสายไฟฟ้าชั่วคราว พร้อมทั้งนําเครื่องกําเนิดไฟฟ้าเคลื่อนที่ไปติดตั้งสําหรับการใช้งาน ส่วนระบบน้ําที่นํามาใช้เป็นเพียงการต่อท่อลงในแปลงเกษตร เพื่อสาธิตให้เห็นถึงต้นแบบการดํารงชีวิตของเกษตรกรที่เหมาะสมว่าควรเป็นเช่นไร โดยนําน้ํามาจากถังน้ําที่รถบรรทุกขนส่งน้ําไปเติมไว้ก่อนแล้ว ร่วมกับการใช้กระแสไฟฟ้าจากเครื่องกําเนิดไฟฟ้าสูบน้ําไปใช้ในพื้นที่ และเมื่อเสร็จภารกิจเจ้าหน้าที่จึงได้รื้อถอนระบบกลับคืน”
สําหรับกรณีวัวประชารัฐขาดน้ํากินนั้น สํานักงานปศุสัตว์ จ.สระแก้ว ยืนยันว่า วัวประชารัฐทุกตัวได้รับการดูแลเป็นอย่างดีทั้งในเรื่องอาหารและน้ํา
อย่างไรก็ตาม ในวันนี้ ผวจ.สระแก้ว ได้นําคณะเจ้าหน้าที่ของกระทรวงเกษตรและสหกรณ์ การไฟฟ้าส่วนภูมิภาค สาขาอรัญประเทศ นายอําเภอโคกสูง นายก อบต.หนองม่วง กํานัน ต.หนองม่วง ไปพบชาวบ้าน เกษตรกร และผู้สื่อข่าวในพื้นที่ เพื่อชี้แจงทําความเข้าใจในรายละเอียดทั้งหมด ณ หอประชุมอําเภอโคกสูง พร้อมกับยืนยันว่าหากมีประชาชนปลูกที่อยู่อาศัยในพื้นที่ดังกล่าวและมีเลขที่บ้านแล้ว ก็สามารถยื่นความจํานงขอติดตั้งระบบไฟฟ้าและประปาถาวรได้ตามระเบียบของทางราชการ
ท้ายที่สุดต่อเรื่องดังกล่าว พลเอก ประยุทธ์ จันทร์โอชา นายกรัฐมนตรี มีความห่วงใยทั้งการปฏิบัติงานของเจ้าหน้าที่และความรู้สึกของพี่น้องประชาชนจึงได้กําชับว่า ในโอกาสต่อไป ขอให้เจ้าหน้าที่เตรียมการเท่าที่จําเป็นและดําเนินการด้วยความระมัดระวัง หากมีการเปลี่ยนแปลงสภาพพื้นที่ที่อาจก่อให้เกิดความเข้าใจผิดหรือกระทบความรู้สึกของประชาชน ก็จะต้องชี้แจงทําความเข้าใจด้วยความรัดกุม ทั้งก่อนและหลังการปฏิบัติงาน เพราะการทํางานจริงมีการบูรณาการ ของหลายหน่วยงาน ซึ่งจะช่วยป้องกันไม่ให้เกิดปัญหาในลักษณะเช่นเดียวกันนี้อีก
.......................................................
รัฐบาลไทย-ข่าวทำเนียบรัฐบาล-โฆษกรัฐบาลเผยกำหนดการนายกรัฐมนตรี ร่วมประชุมแม่โขง-ล้านช้าง ครั้งที่ 3  พร้อมลงพื้นที่และประชุม ครม. สัญจร จ. ระยอง-จันทบุรี สัปดาห์หน้า
วันศุกร์ที่ 21 สิงหาคม 2563
โฆษกรัฐบาลเผยกําหนดการนายกรัฐมนตรี ร่วมประชุมแม่โขง-ล้านช้าง ครั้งที่ 3  พร้อมลงพื้นที่และประชุม ครม. สัญจร จ. ระยอง-จันทบุรี สัปดาห์หน้า
โฆษกรัฐบาลเผยกําหนดการนายกรัฐมนตรี ร่วมประชุมแม่โขง-ล้านช้าง ครั้งที่ 3  พร้อมลงพื้นที่และประชุม ครม. สัญจร จ. ระยอง-จันทบุรี สัปดาห์หน้า
วันนี้ (21 สิงหาคม 2563) เวลา 8.30 น. ณ ทําเนียบรัฐบาล นายอนุชา บูรพชัยศรี โฆษกประจําสํานักนายกรัฐมนตรี เปิดเผยภารกิจพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมในสัปดาห์หน้าว่า ประกอบด้วยการเข้าร่วมประชุมผู้นํากรอบความร่วมมือแม่โขง-ล้านช้าง ครั้งที่ 3 (Mekong-Lancang Cooperation: MLC) ผ่านระบบการประชุมทางไกล และการลงพื้นที่ตรวจราชการจังหวัดระยองและจังหวัดจันทบุรี พร้อมประชุมคณะรัฐมนตรีอย่างเป็นทางการนอกสถานที่ ครั้งที่ 2/2563 ณ จังหวัดระยอง ระหว่าง 24 - 25 สิงหาคม 2563
โฆษกประจําสํานักนายกรัฐมนตรีกล่าวถึงการประชุมผู้นํากรอบความร่วมมือแม่โขง-ล้านช้าง ครั้งที่ 3 ว่า เป็นการประชุมที่พัฒนามาจากข้อริเริ่มของไทยเมื่อปี 2555 ที่ต้องการส่งเสริมความร่วมมือในอนุภูมิภาคให้เข้มแข็ง ซึ่งเช้าวันจันทร์ที่ 24 สิงหาคม นี้ นายกรัฐมนตรีจะร่วมการประชุมผู้นํากรอบความร่วมมือแม่โขง-ล้านช้าง ครั้งที่ 3 ร่วมกับผู้นํา 6 ประเทศสมาชิก ประกอบด้วย กัมพูชา สปป.ลาว เมียนมา เวียดนาม ไทย และจีน ภายใต้หัวข้อ “การยกระดับความเป็นหุ้นส่วนเพื่อความเจริญรุ่งเรืองร่วมกัน” โดยนายกรัฐมนตรีจะใช้โอกาสนี้ย้ําเจตนารมณ์ความร่วมมือในกลุ่มประเทศสมาชิกแม้ต้องเผชิญกับสถานการณ์โควิด-19 ในปัจจุบัน พร้อมนําเสนอ 4 ประเด็นสําคัญ คือ การบริหารจัดการน้ําในแม่น้ําโขง การยกระดับความร่วมมือด้านสาธารณสุข ความเชื่อมโยงในอนุภูมิภาค รวมทั้งการฟื้นฟูเศรษฐกิจหลังโควิด-19 (Post Covid-19 Economic Recovery) ด้วย
เมื่อเสร็จสิ้นการประชุม ช่วงสาย นายกรัฐมนตรีและรัฐมนตรีว่าการกระทรวงกลาโหม และคณะเตรียมเดินทางไปตรวจราชการจังหวัดระยองและจังหวัดจันทบุรี พร้อมประชุมคณะรัฐมนตรีอย่างเป็นทางการนอกสถานที่ ครั้งที่ 2/2563 ณ จังหวัดระยอง ระหว่าง 24 - 25 สิงหาคม 2563 เพื่อเร่งขับเคลื่อนเศรษฐกิจในพื้นที่ ฟื้นฟูการท่องเที่ยว ส่งเสริมการลงทุนระยะยาว และการพัฒนาเกษตรปลอดภัย โดยจะตรวจเยี่ยมจุดคัดกรองผู้โดยสาร ณ อาคารผู้โดยสารแห่งที่ 2 ท่าอากาศยานนานาชาติอู่ตะเภา และเป็นประธานเปิดให้บริการทางหลวงระหว่างเมืองหมายเลข 7 ช่วงพัทยา – มาบตาพุด เยี่ยมชมตลาดสินค้าครบวงจร เทศบาลบ้านเพ (ตลาด 100 เสา) พบปะตัวแทนผู้ประกอบการการท่องเที่ยว และเยี่ยมชมวิถีกลุ่มประมงเรือเล็กพื้นบ้านสวนสน - แกลง 1
โดยในวันอังคารที่ 25 สิงหาคม ช่วงเช้าจะประธานการประชุมการพัฒนาเศรษฐกิจและสังคมกลุ่มจังหวัดภาคตะวันออก 1 (ฉะเชิงเทรา ชลบุรี และระยอง) และการประชุมคณะรัฐมนตรีอย่างเป็นทางการนอกสถานที่ ครั้งที่ 2/2563 ณ โรงแรมสตาร์ คอนเวนชั่น พร้อมเป็นสักขีพยานในมอบหนังสืออนุญาตให้เข้าทําประโยชน์หรืออยู่อาศัยในพื้นที่เป้าหมายการจัดที่ดินทํา กินให้ชุมชนให้แก่ผู้ว่าราชการจังหวัดฉะเชิงเทราและผู้ว่าราชการจังหวัดระยองด้วย
หลังการประชุมคณะรัฐมนตรีเสร็จสิ้น จะตรวจเยี่ยมพื้นที่โครงการนําร่องการนํายางพารามาใช้เพื่อปรับปรุงเพิ่มความปลอดภัย ทางถนน (Kick off) ณ ทางหลวงหมายเลข 3249 และชมการสาธิตการติดตั้งกําแพงคอนกรีตหุ้มแผ่นยางพารา (Rubber Fender Barrier : RFB) ก่อนเดินทางกลับกรุงเทพมหานครในช่วงเย็นวันเดียวกัน
*********************
รัฐบาลไทย-ข่าวทำเนียบรัฐบาล-กรุงไทยติวเข้ม SME เสริมความแกร่งบุกตลาด CLMV
วันพุธที่ 22 กุมภาพันธ์ 2560
กรุงไทยติวเข้ม SME เสริมความแกร่งบุกตลาด CLMV
ธนาคารกรุงไทย จับมือกระทรวงพาณิชย์และกระทรวงอุตสาหกรรม จัดติวเข้มด้านธุรกิจส่งออกให้กับลูกค้าและผู้ประกอบการ SME รุ่นที่ 2 เพื่อบุกตลาด CLMV โดยไม่คิดค่าใช้จ่าย พร้อมสิทธิ์เป็นสมาชิกกรมส่งเสริมการค้าระหว่างประเทศ และร่วมออกบูธในงาน Thailand Industr
นายปฏิเวช สันตะวานนท์ ผู้ช่วยกรรมการผู้จัดการใหญ่อาวุโส สายงานธุรกิจขนาดกลาง ธนาคารกรุงไทย เปิดเผยว่า จากที่ธนาคารได้ร่วมมือกับกรมส่งเสริมการค้าระหว่างประเทศ กระทรวงพาณิชย์ และกรมส่งเสริมอุตสาหกรรม กระทรวงอุตสาหกรรม จัดหลักสูตร SMEs Genius Exporter รุ่นที่ 1 ตะลุยตลาดจีน โดยนําลูกค้าและผู้ประกอบการ SME ไปสํารวจตลาดสินค้าที่เมืองเซี่ยงไฮ้ และกวางโจว ปรากฏว่า ประสบความสําเร็จเป็นอย่างดี ลูกค้าและผู้ประกอบการมีโอกาสเรียนรู้และขยายตลาดส่งออก ในปีนี้ ธนาคารจึงได้จัดหลักสูตร SMEs Genius Exporter รุ่นที่ 2 โดยมุ่งตลาด CLMV เพราะเป็นตลาดการค้าที่สําคัญและได้รับความสนใจจากนักลงทุนทั่วโลก เพื่อพัฒนาศักยภาพในด้านต่างๆ ให้พร้อมแข่งขันในตลาดโลก
คุณสมบัติของผู้เข้าอบรมต้องเป็นนิติบุคคล เจ้าของธุรกิจ หรือทายาทที่มี Brand สินค้าของตนเอง จดทะเบียนธุรกิจไม่ต่ํากว่า 3 ปี มีประสบการณ์ด้านการส่งออกไม่น้อยกว่า 1 ปี โดยหลักอบรมสูตรเน้นให้สอดรับกับทิศทางตลาดการค้าของกลุ่มประเทศเป้าหมายในด้านต่างๆ เช่น กฎหมาย ภาษีการจัดตั้งกิจการ การผลิตเพื่อการส่งออกอย่างมีประสิทธิภาพ การบริหารอัตราแลกเปลี่ยน กลยุทธ์การทํา Joint Venture อบรมทุกวันศุกร์-เสาร์ วันที่ 3 มีนาคม – 1 เมษายน 2560 ที่กรมส่งเสริมการค้าระหว่างประเทศ รัชดาภิเษก โดยไม่ต้องเสียค่าใช้จ่ายในการเข้าอบรม
นอกจากนี้ ผู้เข้ารับการอบรมจะได้เข้าร่วมสํารวจตลาดสินค้าในกลุ่มประเทศ CLMV รวมทั้งได้เป็นสมาชิกและเข้าร่วมกิจกรรมต่างๆ ของกรมส่งเสริมการค้าระหว่างประเทศ และร่วมออกบูธแสดงสินค้า ในงาน Thailand Industry Expo 2017 ของกระทรวงอุตสาหกรรม พร้อมรับคําปรึกษาด้านเอกสารการค้าระหว่างประเทศและการบริหารอัตราแลกเปลี่ยนจากผู้เชี่ยวชาญของธนาคาร รวมถึงเข้าร่วมงานสัมมนาและกิจกรรมต่างๆ ด้านการส่งออกของธนาคารด้วย
ฝ่ายสื่อสารองค์กรและภาพลักษณ์
โทร. 0-2208-4174-7
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-สมัครเข้าร่วมโครงการ STARTUP VOUCHER ปีที่ 5
วันศุกร์ที่ 24 มกราคม 2563
สมัครเข้าร่วมโครงการ STARTUP VOUCHER ปีที่ 5
สมัครเข้าร่วมโครงการ STARTUP VOUCHER ปีที่ 5
ศูนย์พัฒนาผู้ประกอบการธุรกิจเทคโนโลยี สํานักงานพัฒนาวิทยาศาสตร์และเทคโนโลยีแห่งชาติ (สวทช.) ขอเชิญเจ้าของธุรกิจสมัครเข้าร่วมโครงการ Startup Voucher ปีที่ 5 เพื่อคว้าเงินสนับสนุนสูงสุด 800,000 บาทเพื่อสร้างโอกาสในการขยายตลาดทั้งในและต่างประเทศ เร่งเพิ่มรายได้ และขยายธุรกิจให้เติบโต เพียงคุณมีสินค้าหรือบริการที่ใช่ มีแผนการตลาดที่ชัด โอกาสในการเปิดตลาด และสร้างรายได้อย่างก้าวกระโดด
อย่าช้า !!! ทุนมีจํานวนจํากัดรับสมัครแล้ววันนี้ ถึง 29 กุมภาพันธ์ 2563
สอบถามเพิ่มเติม โทรศัพท์ 0 2564 7000 ต่อ 81498 (คุณชญานันท์) , 5544 (คุณปาทินันท์), 81486 (คุณดวงธิดา) หรือ สมัครได้ทาง Email:suv@nstda.or.th
-ดาวน์โหลดเอกสารโครงการ Startup Voucher 2563
-ดาวน์โหลดแบบฟอร์มใบสมัคร SUV2020
-ดาวน์โหลดโบรชัวร์โครงการ Startup Voucher 2563
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รัฐบาลอนุมัติโครงการพัฒนาที่อยู่อาศัยเพื่อผู้มีรายได้น้อยถึงปานกลางเพิ่มเติม
วันศุกร์ที่ 5 มกราคม 2561
รัฐบาลอนุมัติโครงการพัฒนาที่อยู่อาศัยเพื่อผู้มีรายได้น้อยถึงปานกลางเพิ่มเติม
ให้ประชาชนผู้มีรายได้น้อย ที่มีกําลังซื้อไม่มาก สามารถเข้าถึงที่อยู่อาศัยที่มีคุณภาพดี สะอาด ปลอดภัย ได้มาตรฐาน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติโครงการพัฒนาที่อยู่อาศัยเพื่อผู้มีรายได้น้อยถึงปานกลางเพิ่มเติมเพื่อให้ประชาชนสามารถซื้อบ้านเป็นกรรมสิทธิ์ของตนเองได้ ประกอบด้วย โครงการเคหะชุมชนและบริการชุมชนต.ห้วยกะปิ อ.เมือง จ.ชลบุรีเป็นอาคารสูง 4 ชั้น 1,104 ยูนิตออกแบบตามหลักอารยสถาปัตย์เพื่อให้ผู้พิการและผู้สูงอายุสามารถเข้าใช้งานพื้นที่ได้สะดวก และโครงการบ้านสวัสดิการข้าราชการ จ.สงขลา491 ยูนิต และปัตตานี 115 ยูนิต ซึ่งมีทั้งบ้านเดียวและบ้านแฝด โดยคุณสมบัติของประชาชนที่สามารถเข้าร่วมโครงการได้ต้องมีรายได้ตั้งแต่ 14,000 – 33,000 บาทต่อเดือน ทั้งนี้ คาดว่าทั้ง 2 โครงการจะดําเนินการแล้วเสร็จในปี 2562 ซึ่งจะทําให้ผู้มีรายได้น้อยถึงปานกลางมีที่อยู่อาศัยที่ได้มาตรฐาน และมีคุณภาพชีวิตที่ดีขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ กล่าวปาฐกถาพิเศษในงาน “Thailand 2019 Empowering ASEAN 4.0”
วันอังคารที่ 22 มกราคม 2562
รมว.กระทรวงดิจิทัลฯ กล่าวปาฐกถาพิเศษในงาน “Thailand 2019 Empowering ASEAN 4.0”
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม เข้าร่วมงานสัมมนา “Thailand 2019 Empowering ASEAN 4.0” พร้อมกล่าวปาฐกถาพิเศษในหัวข้อ “Digital Infrastructure in ASEAN” เมื่อวันที่ 21 มกราคม 2562 ณ โรงแรมเรเนซองส์ กรุงเทพฯ จัดโดยสภาที่ปรึกษาธุรกิจอาเซียน (ASEAN BAC) ซึ่งในปี 2019 ประเทศไทยเป็นเจ้าภาพอาเซียน ภายใต้แนวคิด "Enhancing Partnership with Sustainability" ซึ่งงานนี้ถือเป็นเวทีแลกเปลี่ยนความคิดเห็นระหว่างสมาชิกอาเซียนทั้งภาครัฐและภาคเอกชน ทั้งนี้เมื่อธันวาคมปีที่ผ่านมา รัฐมนตรีอาเซียนให้ความเห็นชอบแผนงานที่ไทยเสนอเรื่อง ASEAN Digital Agility 2019 ประกอบด้วย Cyber Security, Smart City, Digital Economy, Connectivity & Mobility and Manpower เป็นต้น จะเห็นได้ว่า การพัฒนาโครงสร้างพื้นฐาน ด้าน Digital Infrastructure เป็นรากฐานที่สําคัญสําหรับการผลักดันแผนงาน ASEAN Digital Agility 2019 ให้เกิดผลสําเร็จเป็นรูปธรรม และในปี 2019 ที่ไทยเป็นเจ้าภาพอาเซียนนี้ นับเป็นโอกาสอันดีในการแสดงให้เห็นถึงความก้าวหน้าด้านดิจิทัลของประเทศไทย โดยเฉพาะ "Thailand Broadband Connectivity" ซึ่งหมู่บ้านทั่วไทย 75,000 หมู่บ้าน โรงเรียน และโรงพยาบาลส่งเสริมสุขภาพตําบล (รพ.สต.) จะสามารถเชื่อมต่อกับอินเทอร์เน็ตความเร็วสูงได้อย่างครอบคลุมและทั่วถึงในปีนี้
************************
รัฐบาลไทย-ข่าวทำเนียบรัฐบาล-รมต.พิพัฒน์ เปิดวิ่งรันระยอง ตัวอย่างงานวิ่งวิถีใหม่ นักวิ่งเข้าร่วมกันอย่างคึกคัก
วันอังคารที่ 11 สิงหาคม 2563
รมต.พิพัฒน์ เปิดวิ่งรันระยอง ตัวอย่างงานวิ่งวิถีใหม่ นักวิ่งเข้าร่วมกันอย่างคึกคัก
" รัน ระยอง " มีระยะทาง 3 และ 10 กม. ซึ่งถือว่าเป็นการวิ่งรายการแรกอย่างเป็นทางการภายใต้รูปแบบนิวนอร์มอล หลังจากที่ประเทศไทยเจอวิกฤติโควิด-19
วันที่​9​สิงหาคม​2563​ (ช่วงเช้า)​ นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เป็นประธานเปิดวิ่งรายการ "รันระยอง" ร่วมด้วย นายเข​มพล​ อุ้ย​ต​ยะ​กุล​เลขานุการ​รัฐมนตรี​ว่าการ​กระทรวงการ​ท่องเที่ยว​และ​กีฬา​ ดร.ก้องศักด ยอดมณี ผู้ว่าการการกีฬาแห่งประเทศไทย และนายสุรศักดิ์ เจริญศิริโชติ ผู้ว่าราชการจังหวัดระยอง​ ณ สวนศรีเมือง จังหวัดระยอง
การจัดการแข่งขันวิ่งถนน"รัน ระยอง"มีระยะทาง3และ10กม. ซึ่งถือว่าเป็นการวิ่งรายการแรกอย่างเป็นทางการภายใต้รูปแบบนิวนอร์มอล หลังจากที่ประเทศไทยเจอวิกฤติโควิด-19โดย มีผู้เข้าร่วมวิ่งประมาณ2,000คน​บรรยากาศการวิ่งเป็นไปอย่างคึกคัก ท่ามกลางการวิ่งแบบวิถีใหม่ ตามที่ได้มีการทดลองการวิ่งที่ จ.ราชบุรี มาก่อนหน้านี้
รัฐบาลไทย-ข่าวทำเนียบรัฐบาล-มหาดไทยสรุปผลผู้มาแสดงความคิดเห็นประเด็นคำถาม 4 ข้อของนายกรัฐมนตรี 10 วันแรก มีประชาชนร่วมตอบคำถามแล้วกว่า 2.2 แสนคน
วันจันทร์ที่ 26 มิถุนายน 2560
มหาดไทยสรุปผลผู้มาแสดงความคิดเห็นประเด็นคําถาม 4 ข้อของนายกรัฐมนตรี 10 วันแรก มีประชาชนร่วมตอบคําถามแล้วกว่า 2.2 แสนคน
มหาดไทยสรุปผลผู้มาแสดงความคิดเห็นประเด็นคําถาม 4 ข้อของนายกรัฐมนตรี 10 วันแรก มีประชาชนร่วมตอบคําถามแล้วกว่า 2.2 แสนคน
เมื่อวันที่ 24 มิ.ย. 60 ที่กระทรวงมหาดไทยนายกฤษฎา บุญราช ปลัดกระทรวงมหาดไทยเปิดเผยว่า ตามที่กระทรวงมหาดไทยได้แจ้งให้ศูนย์ดํารงธรรมจังหวัด และศูนย์ดํารงธรรมอําเภอ รวมทั้งขอความร่วมมือกรุงเทพมหานครและสํานักงานปลัดสํานักนายกรัฐมนตรี เปิดสถานที่รับฟังความคิดเห็นต่อคําถาม 4 ข้อของนายกรัฐมนตรี ตั้งแต่วันที่ 12 มิถุนายน 2560 เป็นต้นมา และได้ดําเนินการเพิ่มช่องทางให้ประชาชนได้ร่วมแสดงความคิดเห็นเพิ่มทั้งที่ห้างสรรพสินค้าหรือจุดบริการเคลื่อนที่ต่าง ๆ ทําให้ประชาชนมีความสะดวกในการร่วมแสดงความเห็นและตอบคําถามได้มากขึ้นนั้น
สําหรับภาพรวมหลังเปิดให้ประชาชนร่วมแสดงความคิดเห็นและตอบคําถาม 4 ข้อของนายกรัฐมนตรีผ่านช่องทางต่าง ๆ เป็นไปด้วยความเรียบร้อยในทุกพื้นที่ทั่วประเทศ โดยยอดสะสมผู้เดินทางมาแสดงความคิดเห็นและตอบคําถาม ณ วันที่ 23 มิถุนายน 2560 (ครบ 10 วันแรก)มีจํานวนรวมทั้งสิ้น 220,804 คนจังหวัดที่มีผู้แสดงความคิดเห็นมากที่สุด 3 อันดับแรก คือ จังหวัดอุบลราชธานี 27,843 คน ขอนแก่น 20,658 คน และสกลนคร 16,658 คน
ในด้านการรวบรวมความคิดเห็นของประชาชน ขณะนี้อยู่ระหว่างการรวบรวมข้อมูล ซึ่งทางศูนย์ดํารงธรรมอําเภอจะดําเนินการรวบรวมความคิดเห็นและคําตอบจัดส่งไปที่จังหวัดเพื่อให้คณะทํางานกลั่นกรองสรุปผลการตอบคําถามและการแสดงความคิดเห็นระดับจังหวัดทําการประมวลผลโดยแบ่งเป็นส่วนที่แสดงความคิดเห็นเพื่อแยกเป็นประเด็นย่อยได้ และส่วนที่ให้เลือกคําตอบใช่หรือไม่ แล้วจึงจัดส่งมาที่กระทรวงมหาดไทยประมวลและสรุปภาพรวมกระทรวง เพื่อจัดส่งข้อมูลไปยังสํานักนายกรัฐมนตรีต่อไป ซึ่งคาดว่าจะใช้เวลาไม่เกิน 7 วัน
ปลัดกระทรวงมหาดไทยกล่าวเพิ่มเติมว่า เนื่องจากขณะนี้ยังไม่มีการกําหนดวันปิดรับฟังความคิดเห็นและคําตอบต่อ 4 ข้อคําถามของนายกรัฐมนตรีจากประชาชน กระทรวงมหาดไทยจึงขอเชิญชวนพี่น้องประชาชนร่วมแสดงความคิดเห็นและตอบคําถามของนายกรัฐมนตรีได้ทุกวัน ตั้งแต่เวลา 08.30-16.30 น. ณ ศูนย์ดํารงธรรมกระทรวงมหาดไทย ศูนย์ดํารงธรรมจังหวัด ศูนย์ดํารงธรรมอําเภอ ศูนย์บริการประชาชน สํานักงานปลัดสํานักนายกรัฐมนตรี (1111) ศูนย์รับเรื่องราวร้องทุกข์กรุงเทพมหานคร ศูนย์บริการประชาชนสํานักงานเขตทุกเขต ศูนย์บริการร่วมจังหวัด (One Stop Service) และจุดบริการด่วนมหานคร (Bangkok Express Service)
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ร่วมคณะกับนายกรัฐมนตรี ในโอกาสเยือนสหพันธ์สาธารณรัฐเยอรมนี
วันพฤหัสบดีที่ 29 พฤศจิกายน 2561
รมว.กระทรวงดิจิทัลฯ ร่วมคณะกับนายกรัฐมนตรี ในโอกาสเยือนสหพันธ์สาธารณรัฐเยอรมนี
รมว.กระทรวงดิจิทัลฯ
p.p1 {margin: 0.0px 0.0px 0.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 0.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 0.0px 0.0px; text-align: center; font: 18.0px Helvetica; -webkit-text-stroke: #000000}
span.s1 {font-kerning: none}
span.s2 {font: 16.0px Times; font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมคณะกับพลเอกประยุทธ์ จันทร์โอชา นายกรัฐมนตรี ในโอกาสเยือนสหพันธ์สาธารณรัฐเยอรมนี ระหว่างวันที่ 27 - 29 พฤศจิกายน 2561 โดยมีวัตถุประสงค์สําคัญเพื่อเปิดศักราชใหม่ของความสัมพันธ์ไทยและเยอรมนี ภายหลังจากที่สหภาพยุโรปปรับข้อมติต่อไทยและเป็นการส่งเสริมความเป็นหุ้นส่วนที่ยั่งยืน ซึ่งการเดินทางมาครั้งนี้เป็นไปตามคําเชิญของนางอังเกลา แมร์เคล นายกรัฐมนตรีเยอรมนี นอกจากนี้ รมว.กระทรวงดิจิทัลฯ ได้ประชุมหารือกับประเทศไทยในหลากหลายประเด็น รวมทั้งการที่ประเทศไทยจะเป็นประธานอาเซียนในปี 2562 ซึ่งมีโอกาสสานสัมพันธ์กับสหพันธ์สาธารณรัฐเยอรมนีและสหภาพยุโรป ความมั่นคงในภูมิภาค ความปลอดภัยต่างๆ ความมั่นคงด้านเศรษฐกิจและสังคม ทั้งนี้ นายกรัฐมนตรีได้ถ่ายทอดผลการดําเนินงานของรัฐบาลที่ผ่านมา ทั้งกรอบด้านเศรษฐกิจและสังคมในประเทศและการดําเนินการกับนานาประเทศ ทั้งยังได้ร่วมหารือกับนักธุรกิจชาวไทยที่มาดําเนินธุรกิจในเยอรมนีอย่างเข้มแข็ง โดยใช้จุดแข็งที่มีความเชื่อมโยงกับประเทศไทยนําเข้าสินค้าต่างๆ ซึ่งเป็นที่นิยมมากขึ้นทั้งตลาดของเยอรมนีและสหภาพยุโรป โดยนายกรัฐมนตรีได้รับฟัง พร้อมให้กําลังใจผู้ประกอบการ และพบปะ พูดคุยกับพี่น้องชาวไทยในกรุงเบอร์ลินอย่าง​เป็นกันเอง พร้อมทั้งได้รับชมการแสดงศิลปะไทยของชาวไทยในเยอรมนีอีกด้วย
********************
รัฐบาลไทย-ข่าวทำเนียบรัฐบาล-รมว.พม. เชิญชวนประชาชนร่วมทำหน้ากากผ้าไว้ใช้เองฟรี 18 - 24 มี.ค.นี้ ที่สยามพารากอน
วันพฤหัสบดีที่ 19 มีนาคม 2563
รมว.พม. เชิญชวนประชาชนร่วมทําหน้ากากผ้าไว้ใช้เองฟรี 18 - 24 มี.ค.นี้ ที่สยามพารากอน
รมว.พม. เชิญชวนประชาชนร่วมทําหน้ากากผ้าไว้ใช้เองฟรี 18 - 24 มี.ค.นี้ ที่สยามพารากอน
วันที่ 18 มี.ค. 63 เวลา 15.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดกิจกรรม "ไทยช่วยไทย รณรงค์ใช้หน้ากากผ้า" โดยมี นางธนาภรณ์ พรมสุวรรณ อธิบดีกรมส่งเสริมและพัฒนาคุณภาพชีวิตคนพิการ เจ้าหน้าที่จากหน่วยงานกระทรวง พม. และประชาชนจิตอาสา เข้าร่วมงาน ณ แฟชั่นแกลลอรี่ ชั้น 1 ศูนย์การค้าสยามพารากอน กรุงเทพฯ
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) ร่วมกับสยามพารากอนและไอคอนสยาม จัดกิจกรรม ไทยช่วยไทย รณรงค์ใช้หน้ากากผ้า เพื่อเปิดโอกาสให้ประชาชนเข้ามามีส่วนร่วมทําหน้ากากผ้า เพื่อป้องกันการแพร่ระบาดของเชื้อไวรัสโควิด-19 โดยมีเจ้าหน้าที่ศูนย์พัฒนาศักยภาพและอาชีพคนพิการบ้านโมกุลเฉลิมพระชนมพรรษา 5 รอบ สมเด็จพระนางเจ้าสิริกิติ์ พระบรมราชินีนาถ จังหวัดลพบุรี สังกัดกรมส่งเสริมและพัฒนาคุณภาพชีวิตคนพิการ (พก.) กระทรวง พม. ร่วมฝึกสอนทํากากผ้าด้วยตนเอง พร้อมวัสดุอุปกรณ์ โดยไม่เสียค่าใช้จ่ายแต่อย่างใด เมื่อทําหน้ากากผ้าเสร็จแล้ว สามารถนํากลับบ้านไปใช้และส่งมอบให้กับผู้ที่ต้องการต่อไป เพื่อลดภาวะขาดแคลนหน้ากากอนามัย
นายจุติ กล่าวเพิ่มเติมว่า ทั้งนี้ ขอเชิญชวนพี่น้องประชาชนที่สนใจเข้าร่วมกิจกรรม ไทยช่วยไทย รณรงค์ใช้หน้ากากผ้า ตั้งแต่วันนี้ถึงวันที่ 24 มีนาคม 2563 ณ แฟชั่นแกลลอรี่ ชั้น 1 ศูนย์การค้าสยามพารากอน และตั้งแต่วันที่ 25 - 31 มีนาคม 2563 ณ บริเวณหน้าร้านนารายา ชั้น G ไอคอนสยาม ซึ่งกิจกรรมการเย็บผ้าแบ่งออกเป็น 5 รอบๆ ละ 40 คน ได้แก่ รอบที่ 1 เวลา 10.30 - 12.30 น. รอบที่ 2 เวลา 13.00-15.00 น. รอบที่ 3 เวลา 15.00-17.00 น. รอบที่4 เวลา 17.00-19.00 น. และรอบสุดท้าย เวลา 19.00-21.00 น.
รัฐบาลไทย-ข่าวทำเนียบรัฐบาล-ทส.จัดการประชุมคณะอนุกรรมการจัดหาที่ดิน ครั้งที่ 1/2560
วันศุกร์ที่ 27 มกราคม 2560
ทส.จัดการประชุมคณะอนุกรรมการจัดหาที่ดิน ครั้งที่ 1/2560
กระทรวงทรัพยากรธรรมชาติและสิ่งแวดล้อม จัดประชุมคณะอนุกรรมการจัดหาที่ดิน ครั้งที่ 1/2560
พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุม คณะอนุกรรมการจัดหาที่ดิน ครั้งที่ 1/2560 โดยมีนายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม นายชลธิศ สุรัสวดี อธิบดีกรมป่าไม้ นางสาวสุทธิลักษณ์ ระวิวรรณ พร้อมด้วยผู้แทนกระทรวงกลาโหม ผู้แทนกระทรวงเกษตรและสหกรณ์ และคณะอนุกรรมการฯเข้าร่วมประชุม ณ ห้องประชุม 202 ชั้น 2 อาคารกรมควบคุมมลพิษ กระทรวงทรัพยากรธรรมชาติและสิ่งแวดล้อม
การประชุมคณะอนุกรรมการจัดหาที่ดิน ครั้งที่ 1/2560 จะพิจารณาเรื่องต่างๆดังนี้
1) เพื่อกําหนดพื้นที่เป้าหมายดําเนินการจัดที่ดินทํากินให้ชุมชนตามนโยบายรัฐบาล ปีงบประมาณ 2560 (เพิ่มเติม)
2) พิจารณาแผนการจัดหาที่ดินของคณะอนุกรรมการจัดหาที่ดิน เพื่อดําเนินการจัดที่ดินทํากินให้ชุมชนตามนโยบายรัฐบาล
3) กรมทรัพยากรทางทะเลและชายฝั่ง ขอแก้ไขพื้นที่เป้าหมายที่จะดําเนินการในปีงบประมาณ พ.ศ.2560